dh-unibe/image-text_koenigsfelden-charters-post-1500 huggingface dataset:
Wir, ✳ du eptissin dˀ swestˀn Sant Claren ordens von Gnadental un̄ allˀ dˀ convent tuͦn kunt ✳
allen den, die disen brief lesent ✳ ald horent lesen, ✳ dc wir siben stucke kernē geltes, die
wir in Ergoͤwe hattē zuͦ dem dorfe ze Sarmersdorf, ✳ han gegeben ze kouftēne fuͦr lidig eigen ✳ un̄ in allem dem rechte, alse wirs gehebet han, ✳ dˀ eptissin un̄ den vrowē vō
Kuniges Velt ✳ umbe ✳ xvɉ ✳ march silbers, ✳ un̄ diz vogenanntē guͦtes sint ✳ iiij ✳ stucke lpgedinge ✳ un̄ die git man dˀ vrowē von Eie ze Luzzerne, die wile si lebet. ✳ und na ir
tode, so vallet ez dˀ vor genantē eptissin von Kuniges Velt un̄ dem klostˀ lidig ane
alle an sp̃che. ✳ wir ✳ un̄ alle unsˀ na komē vˀziehen uns och all dˀ an spche un̄
allez dez rechtes, dc wir an disem vorgenantē guͦten haben. ✳ wir vˀjehen och an disem briefe, dc wir gar un̄ genzeliche gewert sin ✳ dez vorgenantē silbers. ✳ un̄ zuͦ
einē warē, steten urkunde dirre vor geschribenē dingē, so han wir unsers conventes ingesigel gehenket an diesenm brief. ✳ dirre brief wart gegeben ze Basel ✳ dez
jares, do man zalte von gottes gebùrte drùzehen hundert jar, ✳ dar nach in dē
vierzehenden jare, an dem vritage vor dem palme tage. ✳
Königsf. 34
K
G 2 ✳
Staatsarchiv
AARGAU
uber Sarmarstorf ✳
diz s ubˀ siben stuk kn̄ geltz der erst b✳
Sarmenstorff j
vij stuck ✳
✳ kernen ✳
gelts
✳A A
314